Source: http://www.zakonypreludi.sk/zz/1974-92
Timestamp: 2015-05-22 17:35:31+00:00
Document Index: 10026987

Matched Legal Cases: ['§ 1', '§ 4', '§ 22', '§ 5', '§ 2', '§ 3', '§ 4', '§ 2']

Predpis č. 92/1974 Zb. - Vyhláška Federálneho ministerstva spojov a Federálneho ministerstva vnútra o povoľovaní amatérskych ... - Konsolidované znenie
Ste tu:Zákony pre ľudí>Zbierka zákonov SR>Ročník 1974>Predpis č. 92/1974 Zb.
Predpis č. 92/1974 Zb.Vyhláška Federálneho ministerstva spojov a Federálneho ministerstva vnútra o povoľovaní amatérskych vysielacích rádiových staníc
Zo dňa02.10.1974
DopravaTelekomunikáciePošta a telekomunikácieTelekomunikačné prostriedky
ObsahPovoľovanie amatérskych vysielacích rádiových staníc(§ 1 - § 4)
Federálneho ministerstva spojov a Federálneho ministerstva vnútra
z 2. októbra 1974
o povoľovaní amatérskych vysielacích rádiových staníc
Federálne ministerstvo spojov po dohode s Federálnym ministerstvom vnútra ustanovuje podľa § 22 zákona č. 110/1964 Zb. o telekomunikáciách:
Povoľovanie amatérskych vysielacích rádiových staníc
Udieľaním povolení na zriadenie a prevádzku amatérskych vysielacích rádiových staníc podľa § 5 ods. 2 zákona č. 110/1964 Zb. o telekomunikáciách sa poverujú orgány uvedené v § 2 tejto vyhlášky.
(1) Orgánmi pre udieľanie povolení na zriadenie a prevádzku amatérskych vysielacích rádiových staníc sú:
a) v Českej socialistickej republike Správa rádiokomunikácií v Prahe,
b) v Slovenskej socialistickej republike Správa rádiokomunikácií v Bratislave.
(2) Orgány uvedené v odseku 1 udieľajú povolenie československým štátnym príslušníkom a organizáciám. Ich príslušnosť sa spravuje miestom, kde sa má požadovaná amatérska vysielacia rádiová stanica trvalo zriadiť a kde má byť v prevádzke (trvalé stanovište).
(3) Cudzím štátnym príslušníkom a organizáciám udieľa povolenie za podmienok vzájomnosti Federálne ministerstvo spojov.
(1) Povolenie na zriadenie a prevádzku amatérskych vysielacích rádiových staníc a vysvedčenia o skúškach operátorov amatérskych staníc udelené podľa doterajších predpisov orgánmi Ministerstva vnútra zostávajú v platnosti po čas uvedený v povolení.
(2) Osobitné oprávnenia na zriadenie a prevádzku amatérskych vysielacích rádiových staníc pre mládež zostávajú v platnosti.
Zmeny doterajších predpisov
(1) Vyhláška Ústrednej správy spojov č. 111/1964 Zb., ktorou sa vykonáva zákon o telekomunikáciách, sa mení takto:
1. § 3 ods. 1 písm. c) znie:
„c) Správa rádiokomunikácií Praha a Správa rádiokomunikácií Bratislava, pokiaľ ide o vysielacie stanice, včítane amatérskych staníc.“
2. § 4 ods. 5 znie:
„(5) Amatérske vysielacie stanice môžu obsluhovať iba osoby, ktoré preukázali svoju odbornú spôsobilosť a majú platné vysvedčenie podľa predpisov o skúškach operátorov amatérskych staníc, ktoré vydá Federálne ministerstvo spojov.“
(2) Vyhláška Ústrednej správy spojov a Ministerstva vnútra č. 23/1966 Zb. o vymedzení pojmu vysielacích rádiových staníc a o ich prechovávaní sa mení takto:
V § 2 ods. 1 sa vypúšťa druhá veta.
Minister vnútra ČSSR:
Minister spojov ČSSR:
<a href='http://ads.epi.sk/www/delivery/ck.php?n=a610385c&amp;cb=INSERT_RANDOM_NUMBER_HERE' target='_blank'><img src='http://ads.epi.sk/www/delivery/avw.php?zoneid=204&amp;cb=INSERT_RANDOM_NUMBER_HERE&amp;n=a610385c' border='0' alt='' /></a> Presunúť na začiatok